Μπουκίτσες καταϊφάκια
Ετοιμαστείτε να γλείφετε τα δάχτυλα σας με μπουκίτσες καταϊφάκια, ένα εξαιρετικό κέρασμα που σίγουρα οι καλεσμένοι σας δεν θα αρκεστούν στο να φάνε μόνο ένα.
1 πακέτο φύλλο καταΐφι, 250 γρ. βούτυρο γάλακτος, 30 γρ. αμύγδαλα, 30 γρ. φουντούκια, 4½ κούπες ζάχαρη, 4 κούπες νερό, 1 ξύλο κανέλας, 1/2 φλούδα λεμονιού ακέρωτου, 1 κουτ. σούπας χυμός λεμονιού
Για τις μπουκίτσες καταϊφάκια, βράζουμε τα υλικά για το σιρόπι, εκτός από τον χυμό λεμονιού, σε μέτρια φωτιά για 6-7 λεπτά (ο χρόνος μετράει αφού αρχίσει να κοχλάζει). Αποσύρουμε από τη φωτιά και προσθέτουμε τον χυμό.Προθερμαίνουμε τον φούρνο στους 180° C.Τραβάμε μια μικρή λωρίδα φύλλο καταΐφι, το ξαίνουμε με τα δάχτυλά μας και το ανοίγουμε να αφρατέψει.Το τυλίγουμε γύρω από τον δείκτη μας, φτιάχνοντας ουσιαστικά μια μικρή φωλιά. Το βάζουμε μέσα σε ένα μεγάλο ταψί. Επαναλαμβάνουμε με το υπόλοιπο φύλλο, βάζοντας τις φωλίτσες κολλητά τη μία δίπλα στην άλλη.Λιώνουμε το βούτυρο σε χαμηλή θερμοκρασία και ρίχνουμε στο κάθε καταϊφάκι από ένα κουταλάκι. Βάζουμε μέσα στην κάθε φωλιά ένα φουντούκι ή ένα αμύγδαλο.Ψήνουμε για 40 λεπτά.Bγάζουμε τα καταϊφάκια από τον φούρνο και τα αφήνουμε για λίγο να αποκτήσουν θερμοκρασία περιβάλλοντος. Τα σιροπιάζουμε σιγά-σιγά με χλιαρό σιρόπι και τα αφήνουμε στο ταψί να ρουφήξουν το σιρόπι. Σκεπάζουμε τα καταϊφάκια για να παραμείνουν μαλακά.
Αλεύρι (ζύμες),Ζάχαρη,Ξηροί καρποί,Κεράσματα